Mate Bajlon
<s>Mate Bajlon (Kaštel Kambelovac, 3. februara 1903. – Beograd, 21. juna 1995), bio je jugoslavenski arhitekt.</s><s>Na Arhitektonskom odjeljenju Tehničke visoke škole u Beču diplomirao je 1926. godine.</s><s>Od 1. decembra 1926. godine do 6. avgusta 1927. godine radi u Beču kod profesora Klemensa Holcmajstera, gdje izrađuje svoj prvi konkursni rad.</s>

<s>Njegovo stvaralaštvo pokazuje afinitet za čistu formu, jasan volumen i opredjeljenje za internacionalni stil.</s>

<s>Ostvarenja u Sarajevu 
Od 1928. godine do 1943. godine živi i radi u Sarajevu gdje najprije radi u Direkciji državnih željeznica, a potom u Gradskoj upravi.</s><s>U ovom izuzetno plodnom i najkreativnijem razdoblju njegovog profesionalnog života Bajlon nalazi vremena i za oblast urbanizma, pa je  nastavio djelovanje Josipa Pospišila, a njegovo stvaralaštvo ostavlja dubok trag u urbanističkoj matrici Sarajeva, koje je vidljivo i danas.</s><s>Njegov način rada je bio pod uticajem Korbizijea i Losa.</s><s>Projektovao je slijedeće objekte:</s>

<s>Javna berza rada u Sarajevu, 1929. – 1930. godine 
 Individualna kuću u Čemerlinoj ulici, za advokata Jelavića.</s><s>Projekt (studija) kuće sa atrijumom, kao idejno rješenje tipske osnove uz plan regulacije Gradca u Dalmaciji (seljačka kuća - kuća koja raste), 1928. godine 
 Vila Jelavić u ulici Josipa Štadlera u Sarajevu, 1931, godine 
 Kuća Daneta Cvitkovića u Sarajevu, 1932. godine  
 Kuća Kušan u Koševskoj ulici, 1932-1934. godine u Sarajevu,  
 Svoju kuću u Kranjčevićevoj ulici, 1933. godine, na strmom terenu.</s><s>U kući su postignute kontinuirane kružne veze, izolacija od ulice i uključenje vrta u intiman porodični život – preko malog mosta – kao i potpuna izolacija gornje etaže od života ulice, ostvarena terasom pruženom uzduž cijelog uličnog fronta.</s><s>Također je u potpunosti ostvaren dogovor sa susjedima o postavljanju bočnih prozora.</s><s>U donjem dijelu prizemlja smješten je atelje povezan sa stanom, a izveden je i propusnik za ekonomski dio kuće.</s><s>Stambena zgrada E. Levija, 
 Stambena zgrada Nanić, ulica Koševska 1940. godina 
 Poslovno-stambena zgrada Kreditne zadruge Melaha, 1936. godine 
 Gradska štedionica u ulici Zelenih beretki, 1929-1932. godine.</s><s>Gradska ambulanta, 1929 godine.</s><s>Osnovna škola u ulici Čekaluša, 1931. godine
 Osnovna škola na Vratniku u Sarajevu
 Zadružni dom Saveza nabavljačkih zadruga, Obala Kulina Bana, 1935. godine
 Etnografski muzej u Beogradu, 1938. godine</s>

<s>Beogradski period 
Poslije Drugog svetskog rata radi u Ministarstvu za ekonomsku obnovu, Ministarstvu građevina i Saveznom zavodu za projektovanje, a od 1947. godine kao vanredni, zatim i redovni profesor na Arhitektonskom fakultetu.</s><s>Ostvarenja u poratnom periodu su: 
 Stambena zgrada Hipotekarne banke 
 Škola u Tršiću, 1964. godine
 Škola u Valjevu, 1972. godine</s>

<s>Reference</s>

<s>Literatura 
 Predrag Milošević - Mate Bajlon, arhitekta.</s><s>Beograd: Zadužbina Andrejević, maj 2007. godine
 Sanda Pudarić, voditelj projekta.</s><s>Separat zaštite kulturno-historijskog i prirodnog naslijeđa za Regulacioni plan „Crni Vrh“.</s><s>Sarajevo: Zavod za zaštitu kulturno-historijskog i prirodnog naslijeđa kantona Sarajevo.</s><s>Sarajevo, novembar 2009. godine</s>

<s>Jugoslavenski arhitekti</s>

